遊長安諸寺聯句 常樂坊趙景公寺 吳畫聯句
作者：段成式
朝代：唐

paragraphs: 慘澹十堵內，吳生縱狂跡。
風雲將逼人，神鬼如脫壁。
其中龍最怪，張甲方汗栗。
黑雲夜窸窣，焉知不霹靂。
此際忽仙子，獵獵衣舃奕。
妙瞬乍疑生，參差奪人魄。
往往乘猛虎，衝梁聳奇石。
蒼峭束高泉，角膝驚欹側。
冥獄不可視，毛戴腋流液。
苟能水成河，剎那沈火宅。